V stredu 13. augusta 2014 sme skoro ráno vyrazili spolu so všetkými miništrantmi našej farnosti na spoločný výlet. Naším cieľom bol Staroľubovniansky hrad so všetkými svojimi zaujímavosťami, kde sme na záver mohli vidieť aj vystúpenie sokoliarov. Po jeho prehliadke sme pokračovali do neďalekého Skanzenu. Našu prehliadku sme začali v drevenom kostolíku a postupne sme prechádzali jednotlivé domy dediny, ktoré nám odkrývali nedávny život ľudí. Napokon naše kroky smerovali do stredovekého vojenského tábora, kde si miništranti mohli zastrieľať z kuše alebo z luku, a po ukážke šermiarskych súbojov, mohli si sami vyskúšať toto šermiarske umenie.
Náš výlet sme zakončili v Litmanovej na Hore Zvir v prekrásnom prostredí hôr, kde sme mali spoločnú svätú omšu obetovanú za našich miništrantov, ale i za ich rodiny.
Chceme sa poďakovať všetkým, ktorí nám pomohli zrealizovať tento výlet: autoslužbám Macejko z Jamníka za požičanie vozidiel a šoférovi, ktorý nás dopravil šťastlivo tam aj späť; mladému chalanovi Jakubovi Ondrejovi, ktorý nám zariadil vstup na hrad a do Skanzenu; bohoslovcom na Hore Zvir za ich ústretovosť a pomoc; všetkým rodičom, no a samozrejme všetkým miništrantom, že sme mohli spolu prežiť pekný deň.
Napokon, tu je niekoľko fotiek, aby ste videli ako nám bolo dobre: 

--
Michal Janiga
Rímskokatolícky farský úrad
Odorín 35
053 22  Odorín

tel.: +393806849010 (IT)
       +421908079672 (SK)